Folketing
2006-04-06

Man kan sige om det her lovforslag, at det er et ganske nødvendigt lovforslag. Man kan ikke sætte dem op i rækkefølge, men jeg anser det for et af de allerallervigtigste af de mange lovforslag, vi nu skal gennemføre, fordi det er det, der sætter det nye kommunale Danmark i gang den 1. januar 2007. Jeg tror også, at kommunalbestyrelser – sammenlægningsudvalg hedder det rundtomkring – står og glæder sig til, at vi inden grundlovsdag får vedtaget alle de her love, så de ved præcist, på hvilket grundlag de skal starte op i 2007. Hvis man nu lader være at sætte sagen alt for meget på spidsen, så er der i realiteten tale om, at man, hvis man ser det skema, der er herinde, simpelt hen tager grundskylden. Jeg så på min egen kommune, som har 12,2 i grundskyldspromille, og hvis den er overført, så er der 10 fra staten, og så bliver det 22,2. Men det skulle så blive noget med 22,24. Jeg vil give hr.